Трэці момант мае лакальнае, уласна беларускае, значэнне. Рашэнне аб разрыве царкоўных зносін з Канстанцінопалем было прынятае на тэрыторыі Беларусі. Парадаксальным чынам так сталася, што ў складзе ўдзельнікаў Сіноду не аказалася ніводнага беларуса. Атрымліваецца, што прымаючы бок, які дэкларуе поўную лаяльнасць свайму патрыярхату, выдалены за рамкі працэсу прыняцця рашэння ў такой ключавой справе. Гэта не можа не адбіцца на стаўленні беларускіх праваслаўных да мацярынскай царквы. Гісторыя вучыць, што найбольш заўзятыя незалежнікі — гэта ўчорашнія верныя лаялісты, якія заўважылі, што іхняй вернасцю сістэматычна злоўжываюць.